2020. gada 25. martā Rīkojums Nr. 126

Rīgā (prot. Nr. 17 8. §)

**Par Valsts robežsardzes un Valsts policijas amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"**

1. Pamatojoties uz Robežsardzes likuma 5.1 panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības novērošanas misijā Gruzijā (*EUMM Georgia*) līdz 2021. gada 3. martam Valsts robežsardzes Rīgas pārvaldes Kriminālizmeklēšanas dienesta Operatīvās darbības nodaļas priekšniekam pulkvežleitnantam Ilvaram Dreimanim (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2019. gada 6. marta rīkojumu Nr. 108 "Par Valsts robežsardzes amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").

2. Pamatojoties uz likuma "Par policiju" 8. panta otro daļu un ievērojot Ministru kabineta 2007. gada 22. maija noteikumu Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība" 8. punktu, pagarināt dalības laiku Eiropas Savienības novērošanas misijā Gruzijā (*EUMM Georgia*):

2.1. līdz 2021. gada 5. martam Valsts policijas Galvenās administratīvās pārvaldes Sadarbības un attīstības biroja Starptautisko lietu nodaļas vecākajam inspektoram kapteinim Mārtiņam Štangem (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2018. gada 22. februāra rīkojumu Nr. 68 "Par Valsts policijas un Valsts robežsardzes amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", dalības laiks pagarināts, pamatojoties uz Ministru kabineta 2019. gada 6. marta rīkojumu Nr. 107 "Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"");

2.2. līdz 2021. gada 5. maijam Valsts policijas Galvenās kriminālpolicijas pārvaldes Starptautiskās sadarbības pārvaldes 2. nodaļas priekšnieka vietniekam majoram Imantam Auziņam (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2019. gada 13. maija rīkojumu Nr. 221 "Par Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"");

2.3. līdz 2021. gada 6. augustam Valsts policijas Zemgales reģiona pārvaldes Dobeles iecirkņa Kriminālpolicijas nodaļas inspektoram kapteinim Kristapam Pintānam (nosūtīts dalībai Eiropas Savienības novērošanas misijā Gruzijā (*EUMM Georgia*), pamatojoties uz Ministru kabineta 2019. gada 13. maija rīkojumu Nr. 221 "Par Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"").

3. Noteikt šā rīkojuma 1. un 2. punktā minētajām Valsts robežsardzes un Valsts policijas amatpersonām ar speciālajām dienesta pakāpēm koeficientu 1,4 piemaksas aprēķināšanai.

4. Lai nodrošinātu šā rīkojuma 1. un 2. punktā minēto Valsts robežsardzes un Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (*EUMM Georgia*), Finanšu ministrijai:

4.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai 2020. gadā 126 299 *euro*, tai skaitā Valsts policijai – 91 542 *euro* un Valsts robežsardzei – 34 757 *euro*;

4.2. likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā paredzēt finansējumu 2021. gadam 52 934 *euro* apmērā Iekšlietu ministrijas budžeta apakšprogrammā 06.01.00 "Valsts policija" un 8 612 *euro* apmērā budžeta programmā 10.00.00 "Valsts robežsardzes darbība".

Ministru prezidents A. K. Kariņš

Iekšlietu ministrs,

ekonomikas ministra

pienākumu izpildītājs S. Ģirģens